རྩ་བའི་ང་ཚོའི་བོད་ཀྱི་ཐུན་མོང་མ་ཡིན་པའི་རིག་གཞུང་ཨ་ཅེ་ལྷ་མོ་ཟེར་བ་དེ་གཙོ་བོ་སྲོལ་གཏོད་མཁན་དེ་གྲུབ་ཐོབ་ཐང་སྟོང་རྒྱལ་པོའམ་ཡང་ན་གྲུབ་ཆེན་ལྕགས་ཟམ་པ་ཞེས་ཟེར་གྱི་ཡོད་རེད།ཁོང་ལ་མཚན་གྱི་རྣམ་གྲངས་མང་པོ་ཞིག་ཡོད་རེད།ཁོང་ལྟ་བུར་མཚོན་ན།སྐྱེས་བུ་ཐ་མལ་པ་ནང་བཞིན་གྱི་འདུ་ཤེས་དེ་འདྲ་རྩ་བ་ནས་མ་རེད།ཆོས་ཕྱོགས་ཐོག་ནས་ཞུས་ན་རླུང་སེམས་ལ་རང་དབང་ཐོབ་མཁན།ཤངས་པ་བཀའ་བརྒྱུད་ཀྱི་གྲུབ་མཐའ་འཛིན་མཁན།དེའི་ཐོག་ནས་གཏེར་ཆོས་རེད།སྨན་གཞུང།དེ་བཞིན་དེ་རིང་ང་ཚོས་དངོས་སུ་གཟིགས་རྒྱུ་ཡོད་པའི་ཨ་ཅེ་ལྷ་མོའི་འཁྲབ་གཞུང་སྲོལ་གཏོད་མཁན་ཡིན་པ།དགུང་ལོ་༡༢༥བར་བཞུགས་ཡོད་པ་གང་ལྟར་རྟོགས་པ་མཐོན་པོ་ཡོད་མཁན་ཞིག་རེད།ལྷག་པར་དུ་བོད་ལ་གནའ་སྔ་མོ་ཆུ་ཆེན་པོ་བརྒལ་རྒྱུར་ཀོ་གྲུ་ཙམ་ལས་མེད་པའི་དུས་སྐབས་དེར་གྲུབ་ཆེན་ཁོང་གིས་ཆུ་བོ་ཆེ་ཁག་ལ་ལྕགས་ཟམ་བཙུགས་ཡོད།དེ་འདྲའི་ཐོག་ནས་བོད་མི་རིགས་ལ་མཚོན་པ་ཡིན་ནའང་དངོས་གནས་ཧ་ཅང་གི་བཀའ་དྲིན་ཆེན་པོ་ཞིག་ཆགས་བསྡད་ཡོད།